Rješenje krize mirnim putem ovisi o Bagdadu (30/12/02) - 2002-12-30
Powell:"Glavni prioritet inspektora je intervjuiranje iračkih znanstvenika izvan Iraka."
Jedan od ključnih uvjeta za primirje nakon Zaljevskog rata 1991. godine bila je verifikacija razoružavanja Iraka od oružja za masovno uništavanje. No 1998. godine Irak je faktički prisilio inspektore Ujedinjenih naroda da napuste zemlju. U studenom ove godine Vijeće sigurnosti Ujedinjenih naroda usvojilo je rezoluciju 1441. U njoj se traži od Iraka da ponovno primi inspektore i podnese točnu, punu i cjelovitu deklaraciju programa oružja za masovno uništavanje. Irak je odgovorio podnošenjem kataloga recikliranih informacija i flagrantnih izostavljanja. Kao što je rekao američki državni tajnik Colin Powell “Razočarani smo, ali ne i prevareni. Ova deklaracija je u skladu s dosadašnjim ponašanjem iračkog režima. Ovu igru smo vidjeli više puta, da Irak pokušava unijeti konfuziju i dobiti na vremenu nadajući se da će svijet izgubiti zanimanje." “Ovaj put”, rekao je gospodin Powell, “njihova igra neće uspjeti. Ovaj put međunarodna zajednica koncentrira svoju pozornost i povećava odlučnost dok prava priroda iračkog režima ponovno izlazi na vidjelo”. Državni tajnik Powell je rekao: “Naš put u nadolazećim tjednima je jasan”. Prvo moramo nastaviti s proučavanjem deklaracije i utvrditi prave razmjere propusta iračkog režima da ispuni svoju obvezu o objavljivanju svojih programa oružja. "Drugo", kazao je gospodin Powell, "glavni prioritet inspektora treba biti intervjuiranje iračkih znanstvenika i drugih znanstvenika izvan Iraka, gdje mogu slobodno govoriti”. Pod uvjetima reozolucije Ujedinjenih naroda 1441 Irak mora osigurati trenutan, nesmetan, neograničen i osoban kontakt s dužnosnicima i drugim važnim pojedincima koji, na diskreciju inspektora za oružje, mogu biti intervjuirani u Iraku i izvan te zemlje. Treće, inspektori Ujedinjenih naroda trebaju intenzivirati svoje napore unutar Iraka i četvrto, Sjedinjene Države će se nastaviti savjetovati sa saveznicima i drugim članovima Vijeća sigurnosti oko načina kako navesti Irak da ispoštuje traženo. Kao što je rekao državni tajnik Powell, “nedvojbeno je da Irak nastavlja sa nesuradnjom, varanjem, izigravanjem i laganjem. Ako tako nastave i u narednim tjednima onda nećemo doći do mirnog rješenja ovog problema.”